Hearts and Hands Healing
2025-04-16 17:30 - 19:00, 2025-04-23 17:30 - 19:00, 2025-04-30 17:30 - 19:00, 2025-05-07 17:30 - 19:00, 2025-05-14 17:30 - 19:00, 2025-05-21 17:30 - 19:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

Esoterisk meditation - studiegruppe
2025-04-17 18:30 - 21:00, 2025-05-01 18:30 - 21:00, 2025-05-15 18:30 - 21:00
Vi starter forårssæsonen hos TFK torsdag den 9. januar kl. 18:30 – 21.
Vi mødes i lige uger følgende torsdage: 23.1., 6. + 20.2., 6. + 20.3, 3. + 17.4., 1. + 15. + 29.5., 12. + 26.6 2025

Forløs dit fulde spirituelle potentiale er overskriften for det arbejde denne gruppe har sat sig for at være med til at realisere.

I en hektisk og informations fyldt hverdag, der ofte kræver menneskets fulde opmærksomhed, kan det være svært at finde tid og ro til at fordybe sig i – og ikke mindst pleje den indre udvikling, som kan være med til at etablere en indre rolig balance, der er et vigtigt redskab til at håndtere den travle hverdag.

Gennem en vifte af forskellige meditations typer: Mindfulness, Raja yoga, og ikke mindst den nye tids meditationsform Agni Yoga, søger vi at finde ind til et indre mentalt og følelsesmæssigt spændings- og balancepunkt, der kan være med til at forløse det spirituelle potentiale, der ligger gemt som et blomsterfrø i alle mennesker, og få det til at blomstre og folde sig ud i et rigt kreativt liv, der inspirer omgivelserne på ny og overraskende vis.

Alice Ann Bailey har udgivet en række bøger om esoterisk filosofi, der kommer med praktiske forslag og inspiration til hvordan sådan en opgave kan gribes an.

Nogle af de bøger der kan hentes dyb inspiration og viden i er:

Breve om okkult meditation

Hvid magi

Strålerne og indvielserne

Blændværk et verdensproblem

Bøgerne kan erhverves i Teosofisk Forenings boghandel / medlemmer af Teosofisk Forening kan låne bøgerne i vores bibliotek.

Information og tilmelding, kontakt enten Hanne eller Carsten:

Hanne Thorhauge Tlf: 21 35 84 66 e-mail: hannethorhauge@mail.dk

Carsten Hald Tlf: 51 17 05 97 e-mail: chald.live@gmail.com

Pris pr. gang: 25/40 kr. for medlemmer/gæster

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde. Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen. Djwhal Khul

Center for Levende Teosofi
2025-04-20 11:00 - 12:30
Påskedag / Kosmisk Tjeneste
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer forår 2025:
Søndag d. 26. januar 2025 kl. 11:00: Den Guddommelige Sandheds Tjeneste
Søndag d. 23. februar 2025 kl. 11:00: Hjertehealingstjeneste
Søndag d. 23. marts 2025 kl. 11:00: Den Hellige Moders Tjeneste
Søndag d. 20. april 2025 kl. 11:00: Påskedag / Kosmisk Tjeneste
Mandag d. 9. juni 2025 kl. 11:00: Asala / Det Opstandne Livs Tjeneste

For yderligere oplysninger besøg hjemmesiden: https://www.levendeteosofi.dk/da/

Center for Levende Teosofi

INVITATION til BOGRECEPTION med forfatter Benthe Ploug
2025-04-22 16:00 - 18:00
VI HAR HERMED GLÆDEN af at invitere dig til reception for udgivelsen af bogen:
MAGELØS MAGI – i nutidens Indien af Benthe Ploug
Hæftet (med flap), 222 sider
Rigt illustreret i farver.
Vejl. pris 329,00 kr.
Invitationen som pdf – klik her

Under receptionen vil forfatter Benthe Ploug præsentere bogen, og der vil være mulighed for at købe et signeret eksemplar.
Vi ser frem til at byde dig velkommen til en hyggelig og inspirerende eftermiddag.
De bedste hilsner,
Benthe Ploug og Lemuel Books

OBS. Samme aften kl.19-21.30 vil forfatter Benthe Ploug holde foredraget ”Magisk helbredelse eller Fortrængt viden?”
Se opslaget.

ID: 250422BPLcafeTFK

Magisk helbredelse eller Fortrængt viden? - Foredrag v/Bente Ploug
2025-04-22 19:00 - 21:30
Måske er energioverførsel en mulighed – måske er det en illusion – måske er det placeboeffekten – men fakta er, at et utal af mennesker oplever, de bliver helbredte på denne vis.
Kan en kraftoverførsel fra en healer/magiker til et sygdomsramt menneske gøre dette menneske rask?
Jeg har rejst rundt gennem flere år i Indien og interviewet healere der besættes af en Guddommelig Kraft.
De sygdomsramte er ikke selv involveret i helbredelsen, de skal ikke gøre andet end at modtage energi tranformationen, hvorefter sygdommen forsvinder.
Kan det lade sig gøre, vil den skeptiske og jordbundne menneske spørge om. Er det ikke bare fup og svindel?
Kom denne aften og hør om, hvilke helbredelsesformer der OGSÅ kan gøre mennesker raske.
Pris: 90/120 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Foredragsholder:
Benthe Ploug, uddannet som yoga- og meditationslærer og psykoanalytiker i London. Har praktiseret som sådan i over 40 år. Jeg har rejst meget rundt i verden, blandt andet deltage i forløb i Auroville i Indien, Damanhur i Italien, Esalen instituttet i USA, m.v. Har besøgt Indien over 10 gange.

#healing
ID: 250422BPLffnTFK

Generalforsamling i Teosofisk Forening
2025-04-25 16:00 - 18:00
Der afholdes ordinær generalforsamling i Teosofisk Forening København
Fredag d. 25. april 2025 kl. 16.00
Sankt Knuds Vej 27A, 1903 Frederiksberg C.

ENDELIG DAGSORDEN (i følge vedtægter godkendt 19.04.2024)
1. Valg af dirigent
2. Valg af referent og stemmetæller
3. Konstatering af stemmetal og fuldmagter
4. Beretning fra formanden
5. Fremlæggelse af det reviderede regnskab for 2024 og budget til godkendelse 2025
6. Behandling af indkomne forslag – se nedenfor et forslag fra bestyrelsen
7. Valg af bestyrelse og suppleanter
8. Valg af kasserer
9. Valg af revisor og revisorsuppleant
10. Eventuelt
______________________________________________________
FORSLAG TIL VEDTÆGTSÆNDRING
Bestyrelsens forslag til vedtægtsændring vedr. valg af formand jvf. vedtægterne (af 19.4.2024) § 7, stk. 2.
Nuværende:
Stk. 2: Formanden vælges for en periode på to år og kan genvælges. Kandidater til formandsposten skal have været medlem af Teosofisk Forening København i mindst to år.
Stk. 3: Kandidater til den øvrige bestyrelse skal være medlem af Teosofisk Forening København. To kandidater og Formanden er i ulige årstal på valg for en periode af 2 år. De to andre kandidater vælges i lige årstal, også for 2 år. Suppleanter vælges hvert år. Genvalg kan finde sted.

Forslag:
Stk. 2: Formanden og kandidater til den øvrige bestyrelse skal være medlemmer af Teosofisk Forening København og vælges for en periode på to år. Formanden og to kandidater er på valg i ulige årstal. De to andre kandidater vælges i lige årstal. Suppleanter vælges hvert år. Genvalg kan finde sted.
Stk. 4 bliver herefter stk. 3.

”Forstå den spirituelle verden” TEOSOFI – DEN TIDLØSE VISDOM #4, kursusforløb ved Lene Pape
2025-04-26 08:00 - 2025-04-27 17:00
Kursusrække med 4 weekender ved Lene Pape
1. weekend: Lørdag den 18. Januar og søndag den 19. Januar 2025 kl. 10.00 – 16.30
2. weekend: Lørdag den 15. Februar og søndag den 16. Februar 2025 kl. 10.00 – 16.30
3. weekend: Lørdag den 29. Marts og søndag den 30. Marts 2025 kl. 10.00 – 16.30
4. weekend: Lørdag den 26. April og søndag den 27. April 2025 kl. 10.00 – 16.30

Pris: Kr. 750/ 950 pr. weekend for medlemmer/gæster.
I prisen indgår kaffe, the og lette traktementer. Frokosten sørger man selv for.
Tilmelding og Betaling til tredie weekend – klik på Find billetter:

Link til Guide: Bestil billet på Billetto
Max 20 deltagere.

Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Dette er den fjerde weekend, hvor vi håber, at disse weekender kan bringe os i en dybere kontakt med den tidløse visdom. Ved at dykke ned i disse 18 temaer i teosofien, vil vi bygge et grundlag, som du kan gøre brug af og tage med ind i andre åndsvidenskabelige temaer.
Under kurset benytter vi mystikken fra kristendommen, jødedommen, buddhismen og hinduismen som informationskilder. Vi høster viden fra Østens, Ægyptens og Vestens kulturhistorie og filosofier og tager udgangspunkt i åndsvidenskaben, som den er formuleret af de teosofiske pionerer og nutidige lærer. Vi kommer til at bruge litteratur af Martinus, Rudolf Steiner, Alice A. Bailey, Lucille Cedercrans, Asger Lorentsen, J.J. Hurtak med flere.
Kurset er bygget på natur- og religionsvidenskab samt symbollære.
Vær med til at skabe en god oplevelse, at få åndelig dybde, mening og skønhed ind i din bevidsthed, og at se din verden fra en ny vinkel.
Der vil være meditationer indlagt i forløbet.
Der kræves ingen forudsætninger for at deltage i kurset.

PROGRAM

Lørdag d. 26. april – 10:00 – 16:30
Søndag d. 27. april – 10.00 – 16:30

Bevidsthedens udvikling: Vi gennemgår de syv mennesketyper: Lemurisk, Atlantisk og de kommende mennesketyper.
Den nye verdenstjenergruppe: Verdenstjeneste – hvad er det, og hvordan håndteres det? De ti sædgrupper og deres verdenstjeneste. Meditation, integration af vore legemer, åndedræt, sjælskontakt. Psykiske evner og kanalisering.
De syv stråler: Er der en ottende stråle og hvordan virker de syv universelle energier i Kosmos og i alle menneskers legemer og chakraer?
3. Logos’ virke gennem engle ordenerne.
Engle og deres hierarki – hvad ved vi om dem? Og om englenes samarbejde med menneskeheden.

Hele programmet kan hentes her.

Om Lene Pape:
Foredragsholderen har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Oplevet mange spændende energifyldte åndelige steder i Europa på lys/energi rejser. Er fortrolig med ritual arbejde gennem mange år i forskellige grupper og loger samt en barndom med glæde for kirke ritualer. Underviser og foredragsholder, blandt andet i Esoterisk astrologi, Herkules myte forståelse, englehierakier, menneskets indvielses rejse, menneskets kultur historie, den skjulte visdom, m.v. samt grundforståelse af Teosofi.

#teosofi
ID: 250426LPPkfyTFK

Lucille studiegruppe
2025-04-29 14:30 - 17:00, 2025-05-13 14:30 - 17:00
Foråret 2025 sæsonstart: Tirsdag den 7. januar kl. 14:30 – 17:00
Herefter hver anden tirsdag i lige uger.
Sidste dato er tirsdag d. 24. juni.

I foråret 2025 læser vi sammen “Skabende tænkning” af Lucille Cederkrans.
Information og tilmelding:
Katja Mørkeberg
Tlf: 28791536
e-mail: katjaliv@gmail.com
Pris pr. gang: 25/40 kr. for medlemmer/gæster

“Den menneskelige familie står i dag på tærsklen til en ny erfaring, nemlig sjælsbevidsthed.
Sjælens Natur er skrevet for at hjælpe mennesket i dets søgen efter sin sjæl.
Tankeformen kan kontaktes som en abstraktion gennem meditation, og må derefter omsættes til konkret form af den mediterende.”

DEVELOPING THE SOUL THROUGH CRISIS, lecture by Claudia Ulmer
2025-04-29 19:00 - 21:30
Note: The lecture will be in English.
How to develop the soul through crises is a key question in our time right now. This talk explores and considers this opportunity through crisis caused by planetary influences, by the Piscean versus the Aquarian Age and by the Sixth versus the Seventh Ray-influences.

William Meader, an internationally well-known theosophist and teacher of the spiritual values, gave a talk about developing the soul through crisis already in April 2020. It is, however, even more necessary to day.
Claudia Ulmer will also in this talk examine why these experiences are so important for all of us, as well for the society as a whole.

NB!
Cladia Ulmer er medlem af en tysk teosofisk forening, hvor hun holdt netop dette indlæg i august 2024. Aftenen er således ud over selve emnet en mulighed for at høre om den tyske broder-søster forenings arbejde og organisering.

Pris: 90/120 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Short about Claudia Ulmer
Claudia Ulmer is a member of the Theosophical Society in Germany (TSG) and presented this talk during the Summer-Conference in August 2024 in TSG. Claudia Ulmer has worked together with William Meader for several years and has translated some of his articles into German.
#åndsvidenskab

ID: 250429CULffnTFK

Kabbalah - Livets træ - Studiegruppe
2025-05-01 14:00 - 16:00, 2025-05-15 14:00 - 16:00
Foråret 2025 sæsonstart: Torsdag den 9. januar kl. 14:00 – 16:00 Herefter torsdag i lige uger til og med den 26. juni 2025.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding: Jette Hottenroth Jensen Tlf.: 29726694 e-mail: jette@hottenroth.com Pris pr. gang: 25/40 kr. for medlemmer/gæster.

NY TIDS VISDOM – GUDDOMMELIG INDSIGT studiegruppe
2025-05-01 18:30 - 21:00, 2025-05-15 18:30 - 21:00
Vi starter forårssæsonen 2025 hos TFK torsdag den 9 januar kl. 18:30 – 21. og mødes i lige uger følgende torsdage
23. jan., 6.&20.feb., 6.&20.marts, 3.april, 1.&15.maj, og endelig 12.juni.

Alle er Velkomne og alle kan være med.
Gruppen er færdige med de første tre små bind af Grevens bøger, – og starter nu 4. bind ”Hierakiet”.
Gennem bogen får vi lov til at opleve hvor kompliceret og samtidig enkelt at universet er opbygget og hvordan vi kan samarbejde med dem.
Bøgerne er kanaliseret af Inge Olsen fra en gruppe af højtudviklede mennesker fra 7.stråle-ashramen.
Vi starter og læser side 7-21 i bind 4, som handler om Jordens Indre Styre Shamballa og universernes sammenhæng. Vi tager 10-15 sider ad gangen, læser, undersøger, mediterer og taler om teksten og glæder os over energierne.
Alle kan følge med og alle er meget velkomne, også hvis du starter her med bind 4 uden at kende de første 3 bind.
Vi kører det online, men hvis du gerne vil mødes fysisk gør vi bare det.

Pris pr. gang: 25/40 kr. for medlemmer/gæster.
Yderligere Information hos Andreas Stampe-Villadsen, 2711 2841 eller mail andreas.villadsen@gmail.com.

ENOKS HEMMELIGHEDER – UNIVERSETS NØGLER, studiekreds ved Kim Pedersen
2025-05-05 10:15 - 16:45
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage forår 2025 den 10. februar og 5. maj kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster. Betaling: Beløbet betales ved indgangen.

ID: 20250505BKPkfyTFK

Teosofisk Forening København

Sankt Knuds Vej 27A Frederiksberg C, København, 1903 Danmark

MAZDAZNAN studiegruppe
2025-05-05 18:30 - 21:00
Vi mødes i Teosofisk Forenings lokaler den 1. mandag i måneden kl. 18:30 – 21:00
Datoer forår 2025: 3. februar, 7. april, 5. maj og 2. juni
Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.
Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen.
Se mere på mazdaznan.dk

Information og tilmelding:
Irrenne Peier
Tlf: 23347536
e-mail irrennepeier@hotmail.com
Pris pr. gang til Mazdaznan Størreforeningen: 60/80 kr. medlemmer/gæster

NATURVIDENSKAB OG ÅNDSVIDENSKAB I FORENING? Foredrag ved Nicolaj Pilgaard Petersen
2025-05-06 19:00 - 21:30
Den naturvidenskabelige forståelse står overfor et antal uløste problemer, som kunne åbne vejen frem mod en frugtbar sammenknytning med det åndelige verdensbillede. Foredraget når rundt om de forskellige indfaldsvinkler og mulige måder at supplere hinanden på.

Traditionelt ses den naturvidenskabelige opfattelse af verden som modsætning til en spirituel eller åndsvidenskabelig forståelse. Men det naturvidenskabelige verdensbillede står overfor væsentlige uløste problemer, og med afsæt i disse kunne en vis forening af de to opfattelser af virkelighedens beskaffenhed forestilles. I foredraget ses der således på grundtanken i det naturvidenskabelige verdensbillede og dets vanskeligheder i forbindelse med at forklare bl.a. evolution og bevidsthed. Dette sammenholdes med en åndsvidenskabelig forståelse for at se på mulighederne for en frugtbar sammenknytning af de to – frugtbar på både det personlige og det samfundsmæssige plan.

Pris: 90/120 kr. for medlemmer/gæster. Betal ved indgangen.
Det er muligt at deltage online. Betal ved at klikke på Find billetter:

Link til Guide: Bestil billet på Billetto

Nikolaj Pilgaard Petersen er ph.d. i filosofi og har formidlet bredt om filosofiske emner, bl.a. i form af bøger, foredrag og YouTube-videoer Særligt spørgsmålet om virkelighedens egentlige væsen er i fokus, og ofte anlægges her en lidt utraditionel og alternativ vinkel.

#åndsvidenskab
ID:250506NPEffnTFK

DANSEMEDITATION ved Den Indre Sol
2025-05-12 18:00 - 18:45
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:
Mandag den 14/4/ 2025: Fuldmåne i Vædderen (Vægten) - (Påskefestivalen)
Mandag den 12/5 2025: Fuldmåne i Tyren (Skorpionen) – (Wesakfestivalen)
Fredag den 13/6 2025: Fuldmåne i Tvillingerne (Skytten) (Den Gode Viljes Fest)
Fredag den 11/7 2024: Fuldmåne i Krebsen (Stenbukke)
Fredag den 8/8 2025: Fuldmåne i Løven (Vandmanden)
Mandag den 8/9 2025: Fuldmåne i Jomfruen (Fiskene)
Mandag den 6/10 2025: Fuldmåne i Vægten (Vædderen)
Mandag den 3/11 2025 Fuldmåne i Skorpionen (Tyren)
Fredag den 5/12 2025: Fuldmåne i Skytten (Tvillingerne) (Julefuldmånen)
Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I TYRENS TEGN ved DEN INDRE SOL
2025-05-12 19:00 - 20:30
Inden meditationen er der DANSEMEDITATION ved den Indre Sol:
Hjertets dansemeditation i fuldmånens kærlighedsstrøm
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 12. maj 2025 18:58:06 (Wesakfestivalen)
Månedens spirituelle mantra: ”Jeg ser, og når øjet åbnes, er alt lys”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

ID: 250512MED

Dit og mit samarbejde med den indre verden - Foredrag v/Eva Lassen
2025-05-13 19:00 - 21:30
I aften skal vi forsøge at få en dybere forståelse af begreber som Mester, ashram og indvielse. Det er begreber, som de fleste sikkert kender vældig godt, men som de færreste nok forstår til bunds. Især kan spørgsmålet om indvielse være svært at forholde sig til. De fleste tænker nok straks på de fem indvielsestrin, 1., 2., 3., 4, og 5. indvielse eller fødslen, dåben, forklarelsen, korsfæstelsen og himmelfarten, som vi kender det fra bl.a. Alice Baileys værker. Men faktisk er der skabt en helt ny indvielsesproces som er den metode Hierarkiet nu arbejder med, og det er den vi skal kigge nærmere på. Og ikke mindst skal vi se på, hvordan vi hver især, uanset om vi opfatter os som indviede af en eller anden grad eller ej, kan samarbejde med dette Hierarkiske projekt. Det bliver intenst, men også sjovt.
Pris: 90/120 kr. for medlemmer/gæster.
Betaling: Beløbet betales ved indgangen.
Det er muligt at deltage online. Betal ved at klikke på Find billetter:

Om foredragsholderen:
Mit navn er Eva Lassen, og jeg har i de sidste 25 år arbejdet både alene, i grupper og i international sammenhæng med det esoteriske verdensbillede. De sidste 10 år har jeg især fordybet mig i Lucille Cedercrans’ værker, ikke mindst hendes hovedværk Sjælens Natur, som jeg har oversat til dansk.
Læs mere på mine hjemmesider occultwisdom.dk og visdommen.nu

#lucillecedercrans
ID: 250513ELAffnTFK

TAROT AKADEMI #1, v/Kim Pedersen
2025-05-17 10:00 - 2025-05-18 16:30
Fordyb dig i Tarot og Kabbalaens Visdom – 3 weekender ved Kim Pedersen
1. weekend: Lørdag den 17. maj kl. 10.00 – kl. 17.00 og og søndag den 18. maj kl. 10.00 – kl. 16.30
2. weekend: Lørdag den 13. sept. kl. 10.00 – kl. 17.00 og søndag den 14 sept. kl. 10.00 – kl. 16.30
3. weekend: Lørdag den 22. nov. kl. 10.00 – kl. 17.00 og søndag den 23. nov. kl. 10.00 – kl. 16.30

Pris pr. weekend: Kr. 1250/ 1450 for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Tilmelding og betaling til første weekend – klik på Find billetter:

Link til GUIDE – Bestil billet på Billetto

Gennem tiderne har Tarotkortene inspireret og vejledt mennesker på deres livs rejse. De 78 kort fungerer som en esoterisk værktøjskasse, der tilbyder indsigt og perspektiv, når vi står over for livets store spørgsmål. Kabbalaens Livets Træ, med sine 33 stier, giver en ramme for at forstå universets struktur og menneskets plads i det.
På dette kursus tager vi dig med på en fascinerende rejse ind i Tarot og Kabbalaens verden. Vi udforsker kortenes symbolik, numerologi og forbindelse til astrologi. Du lærer at fortolke kortenes budskaber og bruge dem til at få klarhed over dine livsvalg. Vi dykker ned i Kabbalaens Livets Træ og ser, hvordan det kan give dig en dybere forståelse af dig selv og din spirituelle udvikling.
Kursusrækken tilbyder:
Tarotkortenes symbolik: Vi fordyber os i de arketyper, symboler og farver, der er repræsenteret i Tarotkortene. Introduktion til Tarot og Kabbalah: Vi udforsker kortenes historie, struktur og betydning. Du lærer om Kabbalaens Livets Træ og dets symbolik.
Numerologi: Du lærer om tallenes betydning i Tarot og Kabbalah og hvordan de kan give dig indsigt i din fødselsdag og året du er født og dine navne.
Astrologiens indflydelse: Vi ser på, hvordan astrologien kan berige din forståelse af, det element vi er født til at virke i, og dens relation til Tarot og Kabbalah.
Meditation og visualisering: Vi bruger meditations- og visualiseringsøvelser til at fordybe os oplevelse af Tarot og Kabbalah.
Praktisk anvendelse: Du får mulighed for at se Tarot og Kabbalahs relation til engle, ærkeenglen og mestrene, som du kan tage med ind i tydningens arbejde.
Kort i undervisningen: Waits, Crowleys, Kabbalah kort
Dette kursus er for dig, der:
– Ønsker at bruge Tarotkortene som et værktøj til selvindsigt og personlig udvikling.
– Vil lære at fortolke kortenes budskaber og anvende dem i dit liv.
– Er nysgerrig på Tarot og Kabbalah.
– Er interesseret i at udforske Kabbalaens Livets Træ og dets visdom.

Første weekend
Lørdag og søndag den 17. maj kl. 10.00 – kl. 17.00 og 18. maj 2025 kl. 10.00 – kl. 16.30
Numerologi og Tarot: Afdæk dit personlige symbolunivers
Oplev en dybdegående forståelse af dig selv gennem tallenes og bogstavernes plads i træet.
I denne første weekend dykker vi ned i den fascinerende verden af numerologi og tarot, og ser hvordan disse to systemer kan komplementere hinanden og give dig en helt ny indsigt i din personlighed og livsvej.
Hvad kan du forvente?
Navnets kraft: Vi vil undersøge, hvordan dit navn og efternavn afspejler din personlighed, dine styrker og udfordringer. Gennem tarotkortene vil vi synliggøre de energier, der er forbundet med dit navn.
Fødselsdagens betydning: Din fødselsdag bærer på unikke vibrationer, der kan afsløre din livsopgave og potentiale. Vi vil udforske din fødselsdag numerologisk og se, hvordan den relaterer sig til forskellige tarotkort og din plads i Kabbalah.
Astrologiens element: Dit stjernetegn giver os et hint om dit grundlæggende element (ild, jord, luft eller vand). Vi vil se, hvordan dette element kommer til udtryk i tarotkortene og påvirker din personlighed.
Årets indflydelse: Det år, du blev født, bærer også på numerologiske vibrationer, der kan give dig en dybere forståelse af din generation og de overordnede temaer i dit liv.
Tarottens symbolsprog: Vi vil introducere dig til tarotkortenes grundlæggende betydninger og symboler.
Hvorfor denne weekend?
Selvindsigt: Få en dybere forståelse af dig selv og dine motiver.
Personlig udvikling: Opdag dine styrker og udfordringer, og få værktøjer til at arbejde med dem.
Livsvej: Få indsigt i din livsopgave og potentiale.
Intuition: Udvikle din intuition og evne til at forbinde med din indre visdom.
Hvad du skal medbringe:
Dit fulde navn og fødselsdato, fødselssted og evt. fødselstidspunkt.
Et åbent sind og nysgerrighed.

Anden weekend:
Lørdag og søndag den 13. sept. kl. 10.00 – kl. 17.00 og 14. sept. kl. 10.00 – kl. 16.30
Hofkortene, den Store og den Lille Arkana
Dyk ned i mønternes og bægernes verden
Udforsk forbindelsen mellem tarotkort, Kabbalah og vores fysiske og følelsesmæssige verden.
I denne weekend vil vi dykke dybere ned i den store og lille Arkana og hofkortene, med særligt fokus på mønter og bægre. Vi vil undersøge, hvordan disse kort relaterer sig til Kabbalah-træet, og hvordan de afspejler vores fysiske og følelsesmæssige verden.
Hvad kan du forvente?
Mønternes verden: Vi vil udforske mønternes forbindelse til den fysiske verden, arbejde, økonomi og materielle værdier. Gennem tarotkortene vil vi se, hvordan vi kan skabe balance og overflod i vores liv.
Bægernes univers: Engle og parallelle dimensioner Vi vil udforske de spirituelle dimensioner af bægernes verden og se, hvordan englene kan støtte os i vores følelsesmæssige heling.
Kabbalah og de ti sephiroth: Vi vil udvide vores forståelse af Kabbalah-træet og se, hvordan de ti sephiroth påvirker de ti kort i hver farve og serie.
Praktiske øvelser: Gennem en række øvelser vil du lære at lægge tarotkort, tolke deres budskaber og integrere dem i din hverdag.
Hvorfor denne weekend?
Helhedsbillede: Få en dybere forståelse af, hvordan tarotkortene relaterer sig til vores fysiske og følelsesmæssige verden.
Balance: Lær at skabe balance mellem det materielle og det spirituelle i dit liv.
Intuition: Styrk din intuition og evne til at forbinde dig med din indre visdom.

Tredje weekend
Lørdag og søndag den 22 nov. kl. 10.00 – kl. 17.00 og 23. nov. kl. 10.00 – kl. 16.30
En Rejse mod Mestrenes og ærkeenglenes Dimension
Stavenes Ild og Sværdenes Luft
Dyk ned i Store og Lille Arkana, Hofkortene i ildens og luftens Verden
Velkommen til den tredje weekend af vores transformative Tarot-rejse! Vi fortsætter vores udforskning af Tarotkortenes dybder og deres forbindelse til Kabbalaens visdom. Denne weekend fokuserer vi på Stavenes Ild og Sværdenes Luft, og vi dykker ned i både Store og Lille Arkana samt Hofkortene.
Vi vil udforske ildens energi, der repræsenterer entusiasme, vilje og handling, og luftens energi, der symboliserer intellekt, kommunikation og klarhed.
På denne weekend vil du:
Fordybe dig i Stavenes og Sværdenes symbolik: Vi udforsker de arketyper, elementer og energier, der er forbundet med disse to grupper af kort.
Lær at fortolke hofkortene: Vi ser på, hvordan hofkortene repræsenterer forskellige personlighedstyper og arketyper i vores liv.
Forstå forbindelsen til Kabbalah: Vi udforsker, hvordan stavene og sværdene relaterer sig til specifikke stier og sfærer på Livets Træ.
Rejse ind i ærkeenglenes og mestrenes dimension: Vi åbner op for en dybere forståelse af ærkeenglenes og mestrenes virke i vores liv og spirituelle udvikling.
Integrere Tarot i din personlige praksis: Du får værktøjer til at bruge Tarotkortene til selvrefleksion, spirituel vækst og øget bevidsthed.
Hvorfor denne weekend?
Helhedsbillede: Få en dybere forståelse af, hvordan tarotkortene relaterer sig til vores indre ild og luftens intuitive verden.
Balance: Lær at skabe balance mellem det materielle og det spirituelle i dit liv.
Intuition: Styrk din intuition og evne til at forbinde dig med din indre visdom.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

ID: 250517BKPkfyTFK
#tarot

Thoth Tarot - en portal til Vandbærerens Tidsalder, foredrag v/ Søren Rasmussen
2025-05-20 19:00 - 21:30
Thoth sættet – kombinerer de ægyptiske dynastiers storslåede gudeverden med den astrologiske præcision og Kabbalas dybe tankestof. Det udtrykkes i en samlet vision om Vandbærerens Tidsalder gennem de 78 tarotkort, ordnet i det mønster, der kaldes Livets Træ. Selvom Thoth Tarot er vævet helt og aldeles sammen med numerologi og astrologi, så vil være det intuitive super-flow, der er på dagsordenen i dette foredrag.
Mødet med Tarot er mødet med synkronicitet; kraften i at være helt nærværende –tilstede i nu’et. i den indre følelse af samhørighed med det som er større. Tarotoplæg er et unikt redskab til selvudvikling og forståelse af de basale spirituelle og menneskelige mekanismer, som er på spil i en travl hverdag.
Thoth sættet – kombinerer de ægyptiske dynastiers storslåede gudeverden med den astrologiske præcision og Kabbalas dybe tankestof. Det udtrykkes i en samlet vision om Vandbærerens Tidsalder gennem de 78 tarotkort, ordnet i det mønster, der kaldes Livets Træ.
Selvom Thoth Tarot er vævet helt og aldeles sammen med numerologi og astrologi, så vil det være det intuitive super-flow, der er på dagsordenen i dette foredrag.
Kortene kan give os mennesker mulighed for at bringe os i forbindelse med vores spirituelle potentiale og universets åndelige kræfter: Kærneessensen i fortællingen om Vandbærerens Tidsalder.
Tarot-traditionen kan føres tilbage til Norditalien midt i 1400-tallet. Napoleons soldater bragte kortene med sig tilbage fra felttogene i Italien, og en fransk bogtrykker i Marseille trykte dem første gang i 1767. Der var, ligesom på spillekortene, ikke illustrationer på de små kort, men det kom der. Skaberne af de to mest udbredte tarotsæt, Aleister Crowley og Arthur Edward Waite skabte i første halvdel af 1900-tallet hver sit gennemillustrerede sæt. Hvor Waites kort var tegninger til storytelling, så var Crowleys artistiske futuristiske nytænkte malerier, der skulle formidle energien, healingen og vibrationerne af Vandbærerens Tidsalder.
Pris: 90/120 kr. for medlemmer/gæster.
Betal ved indgangen.

Det er muligt at deltage ONLINE. Betal ved at klikke på Find billetter:

Link til GUIDE – Bestil billet på Billetto

Om Foredragsholderen
Søren har fra en ung alder (1976) beskæftiget sig med teosofi, meditation, healing, kanalisering, astrologi, synkronisitet, håndlæsning samt antroposofi. I 1992 stødte han på Thoth-kortene der åbnede for et større rum med blandt andet Livets Træ og endnu flere sammenhænge. Yderligere uddannelsesrejser kom til som for eksempel: Reikimester, Aura-Soma farveterapeut, Teori U forandringsleder, Fridan Clairvoyance. Søren er forfatter til bogen Crowley Tarot ABC – hvor han via sit samarbejde med Waitemesteren Ulrik Golodnoff, løfter sløret for mange af de oprindelige, dybere sammenhænge i tarotten.

ID: 250520SRAkfyTFK
#tarot

Personlighedstest i de 7 stråler og energiernes betydning, kursus v/Patrick Johansen
2025-05-24 10:00 - 16:30
Denne dag handler om de 7. stråler, hvor der bla. vil blive lavet en personlighedstest, for alle som ønsker, at få en nærmere antydning af de strålerne på deres legemer. De 7. stråler er et stort og komplekst materiale, der strækker sig fra et enkelte atom til de største galakser og mellemliggende planer af bevidsthed.
Vi kigger på grundsten af kosmos opbygning og de deraf tilhørende love som mennesket er underlagt. Heraf universets tre grundlæggende love, og de syv love som de udtrykker deres indflydelse igennem.
Om foredragsholderen
Patrick Johansen har udarbejdet en personlighedstest der anviser strålerne som du har i dine legemer, ud fra det teosofiske materiale af Alice A. Bailey. Patrick har taget en ingeniøruddannelse i Design og Innovation og brugt sine clairvoyante evner, når lejlighed har budt sig. Han er velbevandret i det teosofiske materiale og har beskæftiget sig med livets dybere spørgsmål gennem emnerne filosofi, psykologi og moderne fysik. Formand for teosofisk forening København.

Pris for hele kurset: 600/800 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Tilmelding og betaling: Klik på Find billetter:

Link til GUIDE – Bestil billet på Billetto

ID: 250524PJOkfyTFK
#teosofi
#7 stråler
#visdom
